กทม. ชวนคนกรุงฯ รับ “สุขแรก” ปีใหม่ ด้วยกิจกรรม “กรุงเทพ ดีต่อใจ” ณ สวนเบญจกิติ 6-7 มกราคมนี้
นายชัชชาติ สิทธิพันธุ์ ผู้ว่าราชการกรุงเทพมหานคร เป็นประธานในกิจกรรมตักบาตรพระสงฆ์ 99 รูป หนึ่งกิจกรรมของงาน "กรุงเทพ ดีต่อใจ" ระหว่างวันที่ 6-7 มกราคม 2566 ณ สวนเบญจกิติ โดยร่วมมือกับภาคเอกชนและเครือข่ายเพื่อความยั่งยืน ออกแบบกิจกรรม "กรุงเทพ ดีต่อใจ" ที่ครอบคลุมทุกเป้าหมายการใช้ชีวิตและหลักการใช้ชีวิตทั้งภายนอกและภายใน เพื่อนำไปสู่การมอบความสุขแรกแห่งปี ให้ชาวกรุงเทพฯ รวมถึงเปิดโอกาสและกระตุ้นให้ทุกคนออกมาใช้พื้นที่สาธารณะร่วมกันสำหรับคนทุกกลุ่มทุกวัย ด้านนายศานนท์ หวังสร้างบุญ รองผู้ว่าราชการกรุงเทพมหานคร กล่าวว่า  กทม.จัดเทศกาล COLORFULBANGKOK2022 เดือนนี้เป็นเดือนสุดท้าย จึงอยากเชิญชวนให้ประชาชนเข้าร่วมงานได้ที่สวนสาธารณะใกล้บ้าน และมีจุดมุ่งหมายที่จะมีกิจกรรมในศุกร์แรกของทุกๆ ปี ให้เป็นศุกร์แรก สุขกาย สุขใจ เพื่อให้ประชาชนได้มีจุดหมายปลายทางการท่องเที่ยวในกรุงเทพฯมากขึ้นกรุงเทพมหานคร ขอเชิญชวนประชาชนร่วมงาน "กรุงเทพ ดีต่อใจ" ทุกกิจกรรม โดยไม่เสียค่าใช้จ่าย ระหว่างวันที่ 6-7 มกราคม 2566 ณ สวนเบญจกิติ  นอกจากนี้ยังสามารถร่วมเช็คอิน สะสมแต้ม รับของที่ระลึกและเช็คตารางกิจกรรมดีงามได้ที่ SX Application หรือสอบถามข้อมูลเพิ่มเติม ที่เบอร์ 02-229-3381 และเฟซบุ๊กแฟนเพจQSNCC